Miloš Forman

Miloš Forman (õieti Jan Tomáš Forman; 18. veebruaril 1932 Čáslav – 13. aprill 2018 Connecticut) oli Tšehhi ja Ameerika Ühendriikide filmilavastaja ja stsenarist, Tšehhoslovakkia kino peamisi uuendajaid.

Elu
Forman sündis Tšehhoslovakkias Čáslavi linnas. Tema ema Anna Forman (sündinud Švábová) pidas suvehotelli, tema isa Rudolf Forman oli professor.Milos Forman Biography (1932–). Filmreference.com. Tema vanemad olid protestandid. Natsiokupatsiooni ajal mainis üks põrandaaluse antifašistliku liikumise liikmeid Gestapos ülekuulamisel Rudolf Formani kui põrandaaluses liikumises osalejat.Wakeman, John. World Film Directors, Volume 2. The H. W. Wilson Company. 1988, 349–356. Ta arreteeriti süüdistatuna keelatud raamatute levitamises ning suri 1944. aastal Buchenwaldis. Formani ema suri 1943. aastal Auschwitzis.Tugend, Tom. (July 19, 2007) Milos Forman directs Natalie Portman in ‘Goya’s Ghosts’—film melds art tour and history | Arts. Jewish Journal. Forman on öelnud, et ta ei mõistnud täielikult oma vanematega juhtunut enne kui ta nägi 16-aastaselt filmikaadreid koonduslaagritest. Forman elas Teise maailmasõja ajal oma sugulaste juures. Hiljem sai ta teada, et tema bioloogiline isa oli tegelikult juudi päritolu arhitekt Otto Kohn.Turnaround Review – Milos Forman – Salem on Literature. Enotes.com.

Pärast sõda käis ta koolis Poděbrady kuurortlinnas, kus tema kaasõpilased olid näiteks Václav Havel, vennad Mašínid ning tulevased filmitegijad Ivan Passer ja Jerzy Skolimowski.I Had a Wild Life. The Guardian. Hiljem õppis ta stsenaristiks Praha Muusika ja Draamakunsti Akadeemias, mille lõpetas 1956.

Praha kevade ajal 1968. aastal oli ta Pariisis oma esimese USA filmi läbirääkimistel. Tšehhi kinostuudio, kus Forman töötas, vallandas ta süüdistatuna ebaseaduslikus maalt lahkumises. Forman emigreerus samal aastal USAsse ning sai 1977. aastal USA kodakondsuse. Lisaks filmitegemisele õpetas ta alates 1978. aastast Columbia ülikooli filmiteaduskonnas (emeriitprofessor).

Filmograafia

 FilmograafiaAastaFilmOscari nominatsioonidOscari võidudLavastajaStsenaristNäitlejaOsa 1954  "Stříbrný vítr" ("Hõbetuul")       1955  "Nechte to na mně" ("Jäta see minu hooleks")        1958  "Štěňata" ("Kutsikad")        1960  "Laterna magika II"        1963  "Kdyby ty muziky nebyly"         1963  "Konkurs"        1964  "Černý Petr" ("Must Peeter")         1964  "Lásky jedné plavovlásky" ("Blondiini armastus")  1        1966  "Dobře placená procházka"        1967  "Hoří, má panenko" ("Pritsimeeste pidu", otsetõlkes "Põleb, mu preilike!")  1        1971  "Taking Off" ("Lahtirebimine")         1971  "I Miss Sonia Henie"        1973  "Visions of Eight"        1975  "One Flew Over the Cuckoo's Nest" ("Lendas üle käopesa")  9  5      1979  "Hair" ("Juuksed")        1981  "Ragtime"  8       1984  "Amadeus"  11  8      1986  "Heartbum"        Dmitri 1989  "Valmont"  1        1989  "New Years Day"        Lazlo 1996  "The People vs. Larry Flynt" ("Pornokuninga piinad")  2       1999  "Man on the Moon"        2000  "Keeping the Faith"        Isa Havel 2006  "Goya's Ghosts"         2008  "Chelsea on the Rocks"        2009  "Peklo s princeznou"        2011  "The Ghost of Munich"         2011  "Les Bien-aimés"        Jaromil

Isiklikku
Formani esimene abikaasa oli Tšehhi filminäitleja Jana Brejchová, kellega ta tutvus filmi "Štěňata" (1957) tegemisel. See abielu kestis 1958–1962. 

Formani teine abikaasa oli Tšehhi näitleja Věra Křesadlová, kellega tal on kaksikud pojad, Petr Forman ja Matěj Forman (sündinud 1964). See abielu kestis 35 aastat (1964–1999). 

28. novembril 1999 abiellus Forman Martina Zbořilovága, kellega tal on samuti kaksikud pojad, Jim ja Andy (sündinud 1999, saanud nime Jim Carrey ja Andy Kaufmani järgi).

Viited

 Kirjandus 
 Olev Remsu "Lendas üle dramaturgia", Teater. Muusika. Kino 12/2018 ja 1/2019.

Välislingid

Kategooria:Tšehhi filmilavastajad
Kategooria:Ameerika Ühendriikide filmilavastajad
Kategooria:Stsenaristid
Kategooria:Auleegioni rüütlid
Kategooria:Sündinud 1932
Kategooria:Surnud 2018